Tartini ble raskt kjent for sitt virtuose og uttrykksfulle spill. I 1714 ble han orkestermusiker i Assisi og Ancona, i 1721 ved i Padova, en stilling han beholdt til sin død i 1770. Kontrakten gav ham stor kunstnerisk frihet, og han hadde tillatelse til å opptre hvor han ville, men reiste likevel lite. Den eneste kjente reisen han gjorde utenfor Italia, var et opphold i Praha mellom 1723 og 1726, der han var konsertmester ved oppførelsen av Johann Joseph Fux’ opera under keiser Karl VIs kroning til konge av Böhmen. I Praha ble han blant annet kjent med Johann Joachim Quantz.